CELEX: 32010R0447
Language: lt
Date: 2010-05-21 00:00:00
Title: 2010 m. gegužės 21 d. Komisijos reglamentas (ES) Nr. 447/2010, kuriuo pradedamas nugriebto pieno miltelių pardavimas konkurso tvarka

22.5.2010   
            
            
               LT
            
            
               Europos Sąjungos oficialusis leidinys
            
            
               L 126/19
            
         KOMISIJOS REGLAMENTAS (ES) Nr. 447/2010
   2010 m. gegužės 21 d.
   kuriuo pradedamas nugriebto pieno miltelių pardavimas konkurso tvarka
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1), ypač į jo 43 straipsnio f ir j punktus kartu su 4 straipsniu,
   kadangi:
   
               (1)
            
            
               Atsižvelgiant į dabartinę nugriebto pieno miltelių rinkos padėtį paklausos ir kainų atžvilgiu ir į intervencinių atsargų dydį, tikslinga pradėti nugriebto pieno miltelių pardavimą iš intervencinių atsargų konkurso tvarka pagal 2009 m. gruodžio 11 d. Komisijos reglamentą (ES) Nr. 1272/2009, kuriuo nustatomos bendros išsamios Tarybos reglamento (EB) Nr. 1234/2007 įgyvendinimo taisyklės, susijusios su žemės ūkio produktų supirkimu ir pardavimu taikant valstybės intervenciją (2).
            
         
               (2)
            
            
               Kad pardavimas iš intervencinių atsargų būtų geriau valdomas, nustatoma data, iki kurios intervencinės nugriebto pieno miltelių atsargos turi būti priimtos saugoti ir būti paruoštos parduoti.
            
         
               (3)
            
            
               Reglamento (ES) Nr. 1272/2009 40 straipsnio 4 dalies b punkte nustatyta, kad būtina numatyti paraiškų teikimo laikotarpį.
            
         
               (4)
            
            
               Remiantis Reglamento (ES) Nr. 1272/2009 45 straipsniu, reikėtų nustatyti laikotarpį, per kurį intervencinės agentūros informuotų Komisiją apie visas priimtinas paraiškas dalyvauti konkurse.
            
         
               (5)
            
            
               Nukrypstant nuo Reglamento (ES) Nr. 1272/2009 44 straipsnio b dalies, dėl padidėjusio rinkos kainų nepastovumo reikėtų padidinti konkurso užstato dydį.
            
         
               (6)
            
            
               Bendro žemės ūkio rinkų organizavimo vadybos komitetas savo nuomonės per pirmininko nustatytą laikotarpį nepateikė,
            
         PRIĖMĖ ŠĮ REGLAMENTĄ:
   1 straipsnis
   Taikymo sritis
   Pradedamas nugriebto pieno miltelių, priimtų saugoti iki 2009 m. gegužės 1 d., pardavimas konkurso tvarka Reglamento (ES) Nr. 1272/2009 III antraštinės dalyje nustatytomis sąlygomis.
   Siūloma kaina yra kaina už 100 kg produktų.
   2 straipsnis
   Pateikimo datos
   1.   Kiekvieno atskiro konkurso paraiškų pateikimo terminas yra kiekvieno mėnesio pirmo ir trečio antradienio 11.00 val. Briuselio laiku. Tačiau rugpjūčio mėn. tai bus ketvirto antradienio 11.00 val. Briuselio laiku, o gruodžio mėn. – antro antradienio 11.00 val. Briuselio laiku. Jei antradienis yra įstatymo nustatyta nedarbo diena, paraiškų teikimo laikotarpis baigiasi prieš tą antradienį einančios darbo dienos 11.00 val. Briuselio laiku.
   2.   Pirmojo konkurso paraiškų pateikimo terminas yra 2010 m. birželio 1 d. 11.00 val. Briuselio laiku.
   3.   Paraiškos teikiamos mokėjimo agentūroms (3).
   3 straipsnis
   Pranešimas Komisijai
   Reglamento (ES) Nr. 1272/2009 45 straipsnyje numatytas pranešimas pateikiamas iki 16.00 val. Briuselio laiku šio reglamento 2 straipsnyje nurodytų paraiškų paskutinę pateikimo dieną.
   4 straipsnis
   Leidžianti nukrypti nuostata
   Nukrypstant nuo Reglamento (ES) Nr. 1272/2009 44 straipsnio b dalies, nugriebto pieno miltelių konkurso užstato dydis yra 200 EUR už toną.
   5 straipsnis
   Įsigaliojimas
   Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2010 m. gegužės 21 d.
      
         
            Komisijos vardu, Pirmininko vardu
         
         Dacian CIOLOŞ
         
            Komisijos narys
         
      
   
   
      (1)  OL L 299, 2007 11 16, p. 1.
   
      (2)  OL L 349, 2009 12 29, p. 1.
   
      (3)  Intervencinių agentūrų adresai nurodyti Europos Komisijos interneto svetainėje CIRCA (http://circa.europa.eu/Public/irc/agri/lait/library?l=/&vm=detailed&sb=Title).